标题：643年
中国纪年
643年，唐太宗文武大圣大广孝皇帝贞观十七年
历史大事
魏征卒
贞观十七年（六四三）正月，魏征病危，太宗派遣使者候问，并赐给药饵，又派中郎将李安俨睡在魏征家中，随时禀报一切。太宗与太子又同到魏征家问候，并告诉他将把衡山公主嫁给其子叔玉。魏征病故，太宗命九品以上官都赴丧，赠给羽葆鼓吹，陪葬昭陵。魏征的妻子裴氏因魏征平素俭朴，不接受羽葆鼓吹，只用布车运着灵柩下葬。太宗自制碑文，并亲自书写在石头上。太宗对侍臣讲：“人以铜为镜，可以正衣冠；以古为镜，可以见兴替；以人为镜，可以知得失。”太宗叹称，魏征的死使他失掉了一面镜子。
征高丽无功而返
唐初，朝鲜半岛高丽、新罗、百济三国均与唐通好，三国素有隙，互相攻击，后听唐使劝和罢兵。贞观十六年（六四二）高丽权臣泉苏盖文发动兵变，专霸国政。十七年（六四三）联合百济猛攻新罗，唐遣使嘱高丽罢兵，不听。四月太宗诏令出兵征高丽。贞观十九年（六四五）正月，太宗亲统诸军自洛阳北上定州（今河北定州），留太子治监国，萧瑀为洛阳宫留守。五月，令大将张亮率军袭击高丽占据的卑沙城（今辽宁海城），命李绩为辽东道行军大总管，率大军进至辽东城下。在太宗亲临辽东后，唐军士气大振，攻克辽东城，太宗设辽东城为辽州。六月，李绩率军猛攻白岩城，太宗亲临指挥，白岩城守将孙代音被迫投降，太宗以白岩城为岩州，以孙代音为刺史。同月，唐军进围安市城（今辽宁海城南之营城子）。高丽派高延寿、高惠真统兵十五万救援，太宗、李绩布阵，大败高丽军，是役唐军歼敌二万人，俘虏无数，高丽举国震动。后太宗未采纳先攻弱城，后攻安市城的正确建议，而继续围攻安市城，六十余日不下，太宗便于贞观十九年（六四五）九月下诏班师，无功而还。
凌烟阁画功臣像
贞观十七年（六四三）二月，太宗命画二十四位功臣像于凌烟阁（在长安宫城西内三清殿侧），他们是长孙无忌、李孝恭、杜如晦，魏征、房玄龄、高士廉、尉迟敬德、李靖、萧瑀、段志玄、刘弘基、屈突通、殷开山、柴绍、长孙顺德、张亮、侯君集、张公瑾、程知节、虞世南、刘政会、唐俭、李世勣、秦叔宝。
齐王抗命败死
齐州都督齐王李佑（太宗第七子）亲近小人，喜好畋猎，并且私自召募勇士，长史权万纪多次进谏，齐王不听从，并且要谋杀权万纪。权万纪奉诏治之，佑乃占据齐州抗命，杀死权万纪和校尉韦文振。私自任命上柱国、开府等官，开府库行赏，设置拓东王、拓西王等官，将百姓赶入城中。贞观十七年（六四三）三月，太宗命兵部尚书李世勣发兵讨伐齐王，还未到达齐州（今山东济南市），李佑巳被部下活捉，被带到京师后，赐死于内侍省，同时诛杀了他的同党四十四人。
太子承乾造反，被废
太子承乾喜好声色畋猎，逐渐失宠。汉王元昌（太宗弟）也经常做违法的事，太宗多次责备他，因此二人耿耿于怀，而承乾与汉王的关系也越来越密切。当时魏王泰得到太宗的宠爱，承乾便私下豢养刺客纥干承基及壮士一百多人，预谋杀死魏王。侯君集及其婿、东宫千牛贺兰楚石及汉王多次劝承乾造反。贞观十七年（六四三）四月，纥干承基因齐王佑造反受连累下狱，于是也上告太子预谋造反。太宗命长孙无忌、房玄龄、萧瑀、李世勣按察此事。查验属实。太宗下诏废太子承乾为庶人，关在右领军府，赐汉王元昌自尽。侯君集等人皆被杀。太子左庶子张玄素等东宫官因辅佐太子不力都被免为庶人。纥干承基因告密有功被任为佑川府折冲都尉，赐爵平棘县公。
立晋王治为皇太子
承乾被废后，太宗留长孙无忌、房玄龄、李世勣、褚遂良议立太子之事。太宗欲立晋王治而同时又很宠爱魏王泰，不能决定。最后长孙无忌、褚遂良拥护立李治。贞观十七年（六四三）四月七日，诏立晋王治为皇太子，而将魏王泰幽禁在北苑。同年九月，太宗以长孙无忌为太子太师，房玄龄为太傅，萧瑀为太保，李世勣为太子詹事，萧瑀、李世勣并同中书门下三品，同中书门下三品自此始。又以李大亮领太子右卫率，于志宁、马周为太子左庶子，苏勖、高季辅为右庶于，张行成为少詹事，褚遂良为太子宾客，并且定立太子见三师的礼仪。
薛延陀请婚
贞观十六年（六四二）九月，薛延陀真珠可汗派他的叔父沙钵罗泥熟俟斤向唐献马三千匹、貂皮三千张以请婚。十月，凉州契苾部依附薛延陀，左领军将军契苾何力被裹胁着一同前往，何力尽力劝阻没有成功时，拔刀割掉左耳以示无叛唐之心。太宗听说后，被感动得流下眼泪。于是命兵部侍郎崔敦礼持节告诉薛延陀，将以新兴公主嫁给薛延陀可汗，而换回契苾何力。契苾何力回来后，被拜为右骁卫大将军。贞观十七年（六四三）闰六月，薛延陀派他的侄子突利设来唐下聘，献马五千匹，牛、橐驼一万头、羊十万口。契苾何力极言不应与薛延陀联姻。于是太宗让真珠可汗亲迎，在灵州相会，真珠可汗到期不来。太宗就借口聘财没有准备好而将公主下嫁将会使其它各族轻视中国，下诏拒绝薛延陀的请婚。
太宗仆所撰魏征碑，罢其子尚主
初，太子承乾失德，太宗密谓中书侍郎兼左庶子杜正伦说，如果太子不可教诲，当立即禀告。杜正伦后屡谏太子，太子不听，便以太宗语告之。太宗以杜正伦漏泄，贬其为谷州刺史。后再贬为交州都督。魏征曾荐杜正伦及侯君集有宰相材，请以君集为仆射。及正伦以罪黜，君集以谋反诛，太宗开始怀疑魏征阿党，又有人言魏征自录前后谏辞以示起居郎褚遂良，太宗便罢魏征子叔玉尚公主，并推倒亲撰墓碑。
京师建朝集使住邸
以前，各州长官或上佐在每年岁首带着贡物进京，被称做朝集使或考使。长安无朝集使住邸，只得租房与商贾杂住。贞观十七年（六四三）九月，太宗命有司为朝集使营建官邸。
太宗谋再换太子
太宗怀疑太子治仁弱，私下里对长孙无忌说，他担心太子治不能守社稷，而吴王恪英勇果断，欲立吴王为太子。长孙无忌认为太子不能多次变动，太宗便作罢。
通鉴记载
太宗文武大圣大广孝皇帝中之中贞观十七年（癸卯，公元六四三年） 
春，正月，丙寅，上谓群臣曰：“闻外间士民以太子有足疾，魏王颖悟，多从游幸，遽生异议，徼幸之徒，已有附会者。太子虽病足，不废步履。且《礼》：嫡子死，立嫡孙。太子男已五岁，朕终不以孽代宗，启窥窬之源也。” 
郑文贞公魏征寝疾，上遣使者问讯，赐以药饵，相望于道。又遣中郎将李安俨宿其第，动静以闻。上复与太子同至其第，指衡山公主，欲以妻其子叔玉。戊辰，征薨，命百官九品以上皆赴丧，给羽葆鼓吹，陪葬昭陵。其妻裴氏曰：“征平生俭素，今葬以一品羽仪，非亡者之志。”悉辞不受，以布车载柩而葬。上登苑西楼，望哭尽哀。上自制碑文，并为书石。上思征不已，谓侍臣曰：“人以铜为镜，可以正衣冠，以古为镜，可以见兴替，以人为镜，可以知得失；魏征没，朕亡一镜矣！” 
鄠尉游文芝告代州都督刘兰成谋反，戊申，兰成坐腰斩。右武侯将军丘行恭探兰成心肝食之；上闻而让之曰：“兰成谋反，国有常刑，何至如是！若以为忠孝，则太子诸王先食之矣，岂至卿邪！”行恭惭而拜谢。 
二月，壬午，上问谏议大夫褚遂良曰：“舜造漆器，谏者十馀人。此何足谏？”对曰：“奢侈者，危亡之本；漆器不已，将以金玉为之。忠臣爱君，必防其渐，若祸乱已成，无所复谏矣。”上曰：“然。朕有过，卿亦当谏其渐。朕见前世帝王拒谏者，多云‘业已为之’，或云‘业已许之’，终不为改。如此，欲无危亡，得乎？” 
时皇子为都督、刺史者多幼稚，遂良上疏，以为：“汉宣帝云：‘与我共治天下者，其惟良二千石乎？’今皇子幼稚，未知从政，不若且留京师，教以经术，俟其长而遣之。”上以为然。 
壬辰，以太子詹事张亮为洛州都督。侯君集自以有功而下吏，怨望，有异志。亮出为洛州，君集激之曰：“何人相排？”亮曰：“非公而谁！”君集曰：“我平一国来，逢嗔如屋大，安能仰排！”因攘袂曰：“郁郁殊不聊生！公能反乎？与公反！”亮密以闻。上曰：“卿与君集皆功臣，语时旁无它人，若下吏，君集必不服。如此，事未可知，卿且勿言。”待君集如故。 
鄜州都督尉迟敬德表乞骸骨；乙巳，以敬德为开府仪同三司，五日一参。 
丁未，上曰：“人主惟有一心，而攻之者甚众。或以勇力，或以辩口，或以谄谀，或以奸诈，或以嗜欲，辐凑攻之，各求自售，以取宠禄。人主少懈，而受其一，则危亡随之，此其所以难也。” 
戊申，上命图画功臣赵公长孙无忌、赵郡元王孝恭、莱成公杜如晦、郑文贞公魏征、梁公房玄龄、申公高士廉、鄂公尉迟敬德、卫公李靖、宋公萧瑀、褒忠壮公段志玄、夔公刘弘基、蒋忠公屈突通、郧节公殷开山、谯襄公柴绍、邳襄公长孙顺德、郧公张亮、陈公侯君集、郯襄公张公谨、卢公程知节、永兴文懿公虞世南、渝襄公刘政会、莒公唐俭、英公李世勣、胡壮公秦叔宝等于凌烟阁。 
齐州都督齐王祐，性轻躁，其舅尚乘直长阴弘智说之曰：“王兄弟既多，陛下千秋万岁后，宜得壮士以自卫。”祐以为然。弘智因荐妻兄燕弘信，祐悦之，厚赐金玉，使阴募死士。 
上选刚直之士以辅诸王，为长史、司马，诸王有过以闻。祐昵近群小，好畋猎，长史权万纪骤谏，不听。壮士昝君謩、梁猛彪得幸于祐，万纪皆劾逐之，祐潜召还，宠之逾厚。上数以书切责祐，万纪恐并获罪，谓祐曰：“王审能自新，万纪请入朝言之。”乃条祐过失，迫令表首，祐惧而从之。万纪至京师，言祐必能悛改。上甚喜，勉万纪，而数祐前过，以敕书戒之。祐闻之，大怒曰：“长史卖我！劝我而自以为功，必杀之。”上以校尉京兆韦文振谨直，用为祐府典军，文振数谏，祐亦恶之。 
万纪性褊，专以刻急拘持祐，城门外不听出，悉解纵鹰犬，斥君谟、猛彪不得见祐。会万纪宅中有块夜落，万纪以为君謩、猛彪谋杀己，悉收系，发驿以闻，并劾与祐同为非者数十人。上遣刑部尚书刘德威往按之，事颇有验，诏祐与万纪俱入朝。祐既积忿，遂与燕弘信兄弘亮等谋杀万纪。万纪奉诏先行，祐遣弘亮等二十馀骑追射杀之。祐党共逼韦文振欲与同谋，文振不从，驰走数里，追及，杀之。寮属股栗，稽首伏地，莫敢仰视。祐因私署上柱国、开府等官，开库物行赏，驱民入城，缮甲兵、楼堞，置拓东王、拓西王等官。吏民弃妻子夜缒出亡者相继，祐不能禁。三月，丙辰，诏兵部尚书李世勣等发怀、洛、汴、宋、潞、滑、济、郓、海九州兵讨之。上赐祐手敕曰：“吾常戒汝勿近小人，正为此耳。” 
祐召燕弘亮等五人宿于卧内，馀党分统士众，巡城自守。祐每夜与弘亮等对妃宴饮，以为得志；戏笑之际，语及官军，弘亮等曰：“王不须忧！弘亮等右手持酒卮，左手为王挥刀拂之！”祐喜，以为信然。传檄诸县，皆莫肯从。时李世勣兵未至，而青、淄等数州兵已集其境。齐府兵曹杜行敏等阴谋执祐，祐左右及吏民非同谋者无不响应。庚申，夜，四面鼓噪，声闻数十里。祐党有居外者，众皆攒刃杀之。祐问何声，左右绐云：“英公统飞骑已登城矣。”行敏分兵凿垣而入，祐与弘亮等被甲执兵之室，闭扉拒战，行敏等千馀人围之，自旦至日中，不克。行敏谓祐曰：“王昔为帝子，今乃国贼，不速降，立为煨烬矣。”因命积薪，欲焚之。祐自牖间谓行敏曰：“即启扉，独虑燕弘亮兄弟死耳。”行敏曰：“必相全。”祐等乃出。或抉弘亮目，投睛于地，馀皆挝折其股而杀之。执祐出牙前示吏民，还，锁之于东厢，齐州悉平。乙丑，敕李世勣等罢兵。祐至京师，赐死于内侍省，同党诛者四十四人，馀皆不问。 
祐之初反也，齐州人罗石头面数其罪，援枪前，欲刺之，为燕弘亮所杀。祐引骑击高村，村人高君状遥责祐曰：“主上提三尺剑取天下，亿兆蒙德，仰之如天。王忽驱城中数百人欲为逆乱以犯君父，无异一手摇泰山，何不自量之甚也！”祐纵击，虏之，惭不能杀。敕赠石头亳州刺史。以君状为榆社令，以杜行敏为巴州刺史，封南阳郡公；其同谋执祐者官赏有差。 
上检祐家文疏，得记室郏城孙处约谏书，嗟赏之，累迁中书舍人。庚午，赠权万纪齐州都督，赐爵武都郡公，谥曰敬；韦文振左武卫将军，赐爵襄阳县公。 
初，太子承乾喜声色及畋猎，所为奢靡，畏上知之，对宫臣常论忠孝，或至于涕泣，退归宫中，则与群小相亵狎。宫臣有欲谏者，太子先揣知其意，辄迎拜，敛容危坐，引咎自责，言辞辩给，宫臣拜答不暇。宫省秘密，外人莫知，故时论初皆称贤。 
太子作八尺铜炉、六隔大鼎，募亡奴盗民间马牛，亲临烹者，与所幸厮役共食之。又好效突厥语及其服饰，选左右貌类突厥者五人为一落，辫发羊裘而牧羊，作五狼头纛及幡旗，设穹庐，太子自处其中，敛羊而烹之，抽佩刀割肉相啖。又尝谓左右曰：“我试作可汗死，汝曹效其丧仪。”因僵卧于地，众悉号哭，跨马环走，临其身，剺面。良久，太欻起，曰：“一朝有天下，当帅数万骑猎于金城西，然后解发为突厥，委身思摩，若当一设，不居人后矣。” 
左庶子于志宁、右庶子孔颖达数谏太子，上嘉之，赐二人金帛以风励太子，仍迁志宁为詹事。志宁与左庶子张玄素数上书切谏，太子阴使人杀之，不果。 
汉王元昌所为多不法，上数谴责之，由是怨望。太子与之亲善，朝夕同游戏，分左右为二队，太子与元昌各统其一，被毡甲，操手槊，布陈大呼交战，击刺流血，以为娱乐。有不用命者，披树挝之，至有死者。且曰：“使我今日作天子，明日于苑中置万人营，与汉王分将，观其战斗，岂不乐哉！”又曰：“我为天子，极情纵欲，有谏者辄杀之，不过杀数百人，众自定矣。” 
魏王泰多艺能，有宠于上，见太子有足疾，潜有夺嫡之志，折节下士以求声誉。上命黄门侍郎韦挺摄泰府事，后命工部尚书杜楚客代之，二人俱为泰要结朝士。楚客或怀金以赂权贵，因说以魏王聪明，宜为上嗣；文武之臣，各有附托，潜为朋党。太子畏其逼，遣人诈为泰府典签上封事，其中皆言泰罪恶，敕捕之，不获。 
太子私幸太常乐童称心，与同卧起。道士秦英、韦灵符挟左道，得幸太子。上闻之，大怒，悉收称心等杀之，连坐死者数人，诮让太子甚至。太子意泰告之，怨怒逾甚，思念称心不已，于宫中构室，立其像，朝夕奠祭，徘徊流涕。又于苑中作冢，私赠官树碑。上意浸不怿，太子亦知之，称疾不朝谒者动涉数月；阴养刺客纥干承基等及壮士百馀人，谋杀魏王泰。 
吏部尚书侯君集之婿贺兰楚石为东宫千牛，太子知君集怨望，数令楚石引君集入东宫，问以自安之术。君集以太子暗劣，欲乘衅图之，因劝之反，举手谓太子曰：“此好手，当为殿下用之。”又曰：“魏王为上所爱，恐殿下有庶人勇之祸，若有敕召，宜密为之备。”太子大然之。太子厚赂君集及左屯卫中郎将顿丘李安俨，使诇上意，动静相语。安俨先事隐太子，隐太子败，安俨为之力战，上以为忠，故亲任之，使典宿卫。安俨深自托于太子。 
汉王元昌亦劝太子反，且曰：“比见上侧有美人，善弹琵琶，事成，愿以垂赐。”太子许之。洋州刺史开化公赵节，慈景之子也，母曰长广公主；驸马都尉杜荷，如晦之子也，尚城阳公主；皆为太子所亲昵，预其反谋。凡同谋者皆割臂，以帛拭血，烧灰和酒饮之，誓同生死，潜谋引兵入西宫。杜荷谓太子曰：“天文有变，当速发以应之，殿下但称暴疾危笃，主上必亲临视，因兹可以得志。”太子闻齐王祐反于齐州，谓纥干承基等曰：“我宫西墙，去大内正可二十步耳，与卿为大事，岂比齐王乎！”会治祐反事，连承基，承基坐系大理狱，当死。